google/wiki40b huggingface dataset:
Nie Chaj-šeng

Život

Nie Chaj-šeng pochádza z malej dediny neďaleko mesta Jang-tang z okresu Cao-jang v provincii Chu-pej. V štrnástich rokoch, po smrti otca, odišiel zo školy živiť rodinu. Vrátil sa až na naliehanie učiteľov.  V rokoch 1983-1987 študoval vojenskú vysokú leteckú školu. Po štúdiu slúžil vo vojenskom letectve.

Kozmonaut

V októbri 1995 začal medzi čínskymi vojenskými pilotmi výber do oddielu kozmonautov. Medzi kozmonautov bol zaradený v januári 1998. Pri prvom čínskom pilotovanom kozmickom lete (2003, Šen-čou 5) bol druhým náhradníkom.
Roku 2005 bol menovaný za člena posádky lode Šen-čou 6, druhého čínskeho letu, veliteľom lode bol Fej Ťün-lung Fej. Loď odštartovala 12. októbra 2005 o 3:00 UTC. Po splnení letového programu pristáli kozmonauti v návratovom module 16. októbra 2005 o 20:33 UTC. Orbitálny modul zostal na obežnej dráhe s očakávanou životnosťou pol roka, zanikol v atmosfére Zeme 1. apríla 2008.
Roku 2008 bol zaradený do záložnej posádky letu Šen-čou 7. Bol náhradníkom pilota Ťin Chaj-pchinga. V roku 2012 bol náhradníkom veliteľa letu Šen-čou 9.
Svojho druhého pilotovaného letu sa Nie Chaj-šeng dočkal v júni 2013, tentokrát ako veliteľ lode Šen-čou 10, ktorá sa spojila s kozmickou stanicou Tchien-kung 1. Letu sa spolu s ním zúčastnila druhá čínska kozmonautka Wang Ja-pching a kozmonaut Čang Siao-kuang. Let trval takmer 15 dní a Nie Chaj-šeng sa po ňom stal čínskym kozmonautom s najdlhším celkovým pobytom vo vesmíre.
Orosházsky okres

Orosházsky okres (maď. Orosházi járás) je okres v Maďarsku v Békešskej župe. Jeho správnym centrom je mesto Orosháza.
Sharia4Belgium

Sharia4Belgium (doslova Šaría pre Belgicko) je belgická radikálna moslimská organizácia.
Sharia4Belgium odsudzuje demokraciu a požaduje zmenu Belgicka na islamský štát fungujúci podľa princípov šaríe. Jej hovorcom je Fouad Belkacem alias Abu Imran, ktorý je známy kontroverznými vyhláseniami. V roku 2011 organizácia označila smrť političky Marie-Rose Morelovej za trest od Boha.
V reakcii na nepokoje v bruselskej štvrti Molenbeek z mája 2012 belgická ministerka vnútra Joëlle Milquetová prisľúbila zákonnú úpravu, ktorá má umožniť štátnym orgánom zakázať fungovanie radikálnych skupín a rovnako umožní blokovať internetové stránky, ktoré vyzývajú na násilie a nenávisť. Jednou z takýchto stránok je aj webový portál organizácie Sharia4Belgium.
Hovorca hnutia Fouad Belkacem má záznam v trestnom registri za vlámanie a bol odsúdený v rokoch 2002, 2004 a 2007. V roku 2012 bol opäť odsúdený v Antverpách na dva roky nepodmienečne za podnecovanie k nenávisti voči nemoslimom. Maroko požaduje jeho vydanie v súvislosti s obchodom s drogami.
Obrezanie Pána

Obrezanie podľa tela nášho Pána, Boha a Spasiteľa Ježiša Krista alebo skrátene Obrezanie Pána je jeden z veľkých sviatkov v gréckokatolíckej a pravoslávnej cirkvi. Slávi sa 1. januára spolu so sviatkom svätého Bazila Veľkého.
V tento deň sa v byzantskom obrade pripomína obriezka Ježiša Krista, ktorá bola podľa predpisov Starého zákona (Gn 17, 11-14) vykonaná na ôsmy deň po narodení, preto sa aj sviatok slávi presne na ôsmy deň po Narodení Pána. Podľa cirkevných otcov Ježiš prijal obriezku, aby tak dokázal, že je skutočným človekom a jeho telo nie je len zdanlivé (ako tvrdili zástancovia doketizmu), a tiež aby ukázal poslušnosť predpisom Zákona.
Polovica bohoslužobných textov spievaných v tento deň je venovaná sv. Bazilovi a polovica Obrezaniu Pána. V tento deň sa slávi liturgia svätého Bazila Veľkého.
V Gréckokatolíckej cirkvi na Slovensku je tento sviatok prikázaným sviatkom.
Enquin-sur-Baillons

Poloha

Obec má rozlohu 4,98 km². Najvyšší bod je položený 151 m n. m. a najnižší bod 46 m n. m.

Obyvateľstvo

Počet obyvateľov obce je 221 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Rižský záliv

Pobrežie

Pobrežie je nízke a prevažne piesčité.

Ostrovy

V zálive sa nachádzajú ostrovy Kihnu, Ruhnu, Abruka a Manilaid. Všetky ostrovy patria Estónsku.

Prítoky

Do zálivu ústia v Lotyšsku rieky Daugava, Lielupe, Gauja, Roja, Vitrupe, Svetupe a Salaca a v Estónsku rieka Pärnu. Úmorie Rižského zálivu má plochu asi 138 000 km², z toho v Estónsku 7 000 km², Lotyšsku 59 000 km², Litve 10 000 km², Bielorusku 38 000 km² a Rusku 24 000 km².

Osídlenie pobrežia

Veľký prístav a hlavné mesto Lotyšska Riga leží v ústí Daugavy. Na južnom brehu leží kúpeľné mesto Jurmala (Lotyšsko), na severnom mesto a kúpele Pärnu (Estónsko) a Kuressaare na ostrove Saaremaa.
Istrijský ypsilon

Istrijský ypsilon (chorv. Istarski ipsilon) je systém diaľnic a rýchlostných ciest na chorvátskom polostrove Istria. Pozostáva z dvoch diaľnic – A8 (B8) a A9 (B9), ktoré sú zatiaľ postavené iba v polovičnom profile (len dva pruhy) a označené sú ako cesta pre motorové vozidlá s maximálnou povolenou rýchlosťou 110 km/h.
Cesta B8 (dĺžka 64,21 km) spája mesto Rijeka s mestom Pazin v strede Istrie a s cestou B9. Súčasťou tejto cesty je aj päť kilometrov dlhý tunel Učka (pod rovnomenným pohorím Učka).
Cesta B9 (dĺžka 76,79 km) spája mesto Pula na juhu Istrie s mestami v severozápadnej časti polostrova (Umag, Buje) a končí na hraniciach so Slovinskom (smer Terst, Portorož, Koper a ďalej po slovinskej diaľnici A1 na Ľubľanu).
Cesty sa spájajú pri meste Kanfanar a vytvárajú písmeno Y (odtiaľ aj pochádza názov tejto cestnej siete). Spolu merajú 141 km.
Spoplatnený je iba tunel Učka a viadukt Mirna.

Budúcnosť

Prvá fáza výstavby bola dokončená v roku 2006 a to dokončením polovičných profilov. V ďalšej fáze by sa mala rozšíriť na plnohodnotnú diaľnicu (plný profil) a následne by mali byť všetky úseky spoplatnené.
Rozšírenie cesty B9 na diaľnici A9 je naplánované do roku 2011.
Rozšírenie cesty B8 z Kanfaru do Pazinu na diaľnici A8 je naplánované do roku 2011. Zostávajúcich 45 km z Pazinu do Matulju (pri Rijeke) má byť postavené do roku 2014. Technicky, ale aj finančne náročné, bude najmä vybudovanie druhého tubusu tunelu Učka.
Laréole

Poloha

Obec má rozlohu 8,88 km². Najvyšší bod je položený 272 m n. m. a najnižší bod 135 m n. m.

Obyvateľstvo

Počet obyvateľov obce je 140 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Spektrometer

Spektrometer je druh vedeckého prístroja, ktorý umožňuje skúmať prvkové chemické zloženie látky či objektu na báze merania odrazeného svetla respektíve odrazenej vlnovej dĺžky svetla a jeho absorpcie alebo na základe merania vzniknutého svetla, pričom ku vzniku dochádza umelou excitáciou (plazma, iskra, rtg, ...). Spektrometer sa používa prevažne pre vykonávanie spektroskopickej analýzy.
Spektrometre sa často využívajú pri kozmickom prieskume u sond pre získavanie dát o zložení telies. Ďalej potom pri výrobe materiálov, riadenie výroby a kontrolách chemického zloženia.
The Storm (dánska skupina)

2006 – 09: Where the Storm Meets the Ground

Bývalý pár, Pernille Rosendahlová a Johan Wohlert, založili v roku 2006 skupinu The Storm, po tom, ako mali spolu dieťa a opustili svoje predchádzajúce skupiny. V decembri 2006 podpísali zmluvu s Universal Music v Dánsku.
Skupina sa prvýkrát verejne predstavila 11. januára 2008, keď naživo vystúpili na cenách P3 Guld. Skupina vydala skladbu „Drops in the Ocean“ ako debutový singel. Pôsobili s Rosendahlovou ako vokalistkou, Wohlertom a Madsom Wegnerom ako gitaristami, Michelom Swanom ako bubeníkom, Jakobom Millungom ako basgitaristom a klávesistom. Nasledoval ich debutový štúdiový album Where the Storm Meets the Ground, ktorý bol vydaný 11. februára 2008. Album bol produkovaný slávnym producentom Royom Thomasom Bakerom, ktorý okrem iného pracoval so skupinami Queen, The Cars a s dánskou skupinou Gasolin'. Richard Fortus zo skupiny Guns N' Roses tiež prispel k albumu. Skupina The Storm bola obvinená za používanie materiálu iných umelcov, napriek tomu sa album stal komerčne úspešným s 25 000 predanými kópiami, čo im vynieslo zlatú platňu.

2009 – 10: Black Luck

V roku 2009 sa skupina vrátila do štúdia nahrať druhý štúdiový album. Album Black Luck bol produkovaný Jacobom Hansenom, s ktorým sa Pernille zoznámila až cez skupinu Volbeat. Album bol vydaný 12. októbra 2009 spoločnosťou skupiny WR Production v spolupráci s Target Records. Za prvý týždeň bolo predaných 1150 kópií a debutoval na čísle 7 na albumovom rebríčku. Album strávil štyri týždne v top 40 a k marcu 2010 predal 10 000 kópií. V auguste 2010 skupina podpísala medzinárodnú zmluvu s fínskym vydavateľstvom Spinefarm Records. Dňa 27. októbra 2010 bol album Black Luck vydaný v Spojenom kráľovstve, Nemecku, Švajčiarsku, Rakúsku a Fínsku cez Spinefarm.

2011 – súčasnosť: Rebel Against Yourself

Dňa 7. marca 2011 vydala skupina skladbu „Lost in the Fire“ ako úvodný singel pre svoj tretí štúdiový album Rebel Against Yourself. Singel sa stal veľkým hitom skupiny s umiestnením na čísle tri v rebríčkoch a platinovou platňou za viac ako 30 000 predaných kusov. Album Rebel Against Yourself bol vydaný 29. augusta 2011 a medzi inšpirácie albumu patria skupiny ABBA, Dire Straits a Pet Shop Boys. V porovnaní s dvojicou predošlých albumov je tretí viac nordický popový. Skupina The Storm spolupracovala so švédskou rockovou skupinou Kent na dvoch z albumovych skladieb. Album Rebel Against Yourself sa umiestnil na čísle päť v albumovom rebríčku s predajom 955 kópií v prvom týždni. Album strávil len štyri týždne v rebríčku.
V októbri 2013 ohlásili Pernille Rosendahlová a Johan Wohlert rozvod, v hudobnej oblasti však spolupracovali ďalej.

Členovia

Skupina pozostávala z dvoch stálych členov: Pernille Rosendahlovej, vokalistky skupiny a Johana Wohlerta, gitaristu skupiny. Naprieč históriou skupiny boli rôzni podporujúci členovia.

Johan Wohlert

Johan Wohlert (* 10. marec 1976) je basgitarista dánskej indie skupiny Mew. Skupinu opustil z rodinných dôvodov 11. apríla 2006 a následne sa oženil s Pernille Rosendahlovou, vokalistkou skupiny Swan Lee.
Saint-Capraise-d’Eymet

Poloha

Obec má rozlohu 11,18 km². Najvyšší bod je položený 191 m n. m. a najnižší bod 74 m n. m.

Obyvateľstvo

Počet obyvateľov obce je 141 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Mestské právo (súhrn práv)

Pôsobnosť mestského práva

Mestské právo zvyčajne platilo v obvode mestských hradieb, ale mohlo sa vzťahovať aj na predmestie a blízke dediny bez toho, aby ich obyvatelia získali postavenie mešťanov (tzv. míľové právo). Mestskému právu podliehali všetci obyvatelia mesta ak nespadali pod inú vrchnosť cirkevnú či svetskú, a to i v prípadoch, že sídlili v samotnom meste. Osobné slobody potom získavali nielen mešťania, ale všetci, čo v meste dlhodobo pobývali.
Peter Lizák

Životopis

Študoval na Obchodnej fakulte Ekonomickej univerzity a na Moskovskom štátnom inštitúte medzinárodných vzťahov. Doktorát z práv získal na Právnickej fakulte Univerzity Komenského. Študoval aj na ďalších inštitúciách v zahraničí.
Po ukončení základnej vojenskej služby v roku 1987 pracoval obchodný referent obchodného oddelenia. V roku 1990 pracoval ako vedúci odborný referent Odboru medzinárodných vzťahov na Úrade vlády SR. Počas rokov 1191 až 1992 bol riaditeľom diplomatického protokolu na Ministerstve medzinárodných vzťahov SR. V rokoch 1993 až 1996 bol 1. veľvyslaneckým tajomníkom na veľvyslanectve Slovenska v Berne. V rokoch 1997 a 1998 pracoval na Ministerstve zahraničných vecí. V období 1998 – 2002 bol radcom-vyslancom na veľvyslanectve vo Viedni. V rokoch 2002 až 2003 bol riaditeľom Odboru vonkajších vzťahov a inštitúcií EÚ a zároveň vedúcim expertného tímu Slovenska na Konvente EÚ. V rokoch 2003 až 2005 bol riaditeľom kancelárie ministra MZV. V rokoch 2005 až 2007 bol mimoriadny a splnomocnený veľvyslanec a vedúci stálej misie Slovenska pri OBSE vo Viedni, v rokoch 2006 až 2007 predsedal jej Bezpečnostnému výboru. Následne bol v období 2008 – 2012 veľvyslancom Slovenska v Rakúsku. V rokoch 2012 až 2015 bol riaditeľom  Odboru analýz a plánovania MZVaEZ SR.
V máji 2015 sa stal veľvyslancom v Nemecku. Jeho predchodcom bol v rokoch 2010 až 2015 Igor Slobodník. Do funkcie ho vymenoval prezident Andrej Kiska 18. mája 2015.
Michiganské jazero

Michiganské jazero (ang. Lake Michigan, v jazyku miestnych Indiánov Veľké jazero) je tretie najväčšie jazero v systéme piatich Veľkých jazier v USA. Jazerom prechádza hranica medzi štátmi Michigan, Indiana, Illinois a Wisconsin. Má rozlohu 57 750 km². Je 494 km dlhé a maximálne 190 km široké.
Bijektívne zobrazenie

Bijektívne zobrazenie alebo bijekcia alebo bijektívna funkcia alebo vzájomne jednoznačné zobrazenie je zobrazenie, ktoré je súčasne prosté i surjektívne. Bijektívne zobrazenie priraďuje každému prvku z východiskovej množiny práve jeden prvok z cieľovej množiny a na každý prvok cieľovej množiny sa zobrazuje jeden prvok východiskovej množiny.
Permafrost

Vznik

Vznik permafrostu závisí hlavne od lokálnych klimatických podmienok, ale aj od vlastností pôdnej vrstvy a pokrytia vegetáciou. Na to, aby sa vytvorila trvalo zamrznutá vrstva, sú potrebné priemerné ročné teploty okolo -5° C. Pri vyšších teplotách (okolo 0° C) zamrznutá vrstva nie je trvalá a nazýva sa prerušovaný permafrost. Permafrost je viac rozšírený na severnej pologuli (Aljaška, sever Kanady, Sibír a v niektorých regiónoch Škandinávie) ako na južnej (tu je väčšina polárnych oblastí tvorená morom a Antarktída je skôr pokrytá ľadom, ako zamrznutou pôdou). Ako vidno v tabuľke, čas potrebný na postupné znižovanie hĺbky premrznutia sa s pribúdajúcimi metrami sa predlžuje - nie je to lineárna závislosť.

Zmeny v rozlohe

Pri otepľovaní sa plocha a hrúbka permafrostu zmenšuje a hrúbka aktívnej vrstvy rastie a naopak. Na jej mohutnosť majú vplyv aj iné faktory napr.: teplotný gradient Zeme (so stúpajúcou hĺbkou rastie teplota), no klimatické zmeny sú najdôležitejší činiteľ ovplyvňujúci veľkosť permafrostu (napr. na Yukone sa trvalo zamrznuté oblasti posunuli od roku 1899 o 100 km severnejšie). Zmenšovanie veľkosti trvalo zamrznutých oblastí je jedným z dôkazov globálneho otepľovania.
Satuiatua

Geografia

Dedina sa nachádza v juhozápade ostrova Savai’i. Na západ od dediny sa nachádza dedina Foailalo a na východ dedina Salailua.
Rusíni

Delenie

Podľa etnografických príznakov sa delia na päť skupín: Lemkovia, Bojkovia, Huculi, Verchovinci a Doliniaci (= Hajnali).

Názov

Označenie pre podkarpatských Slovanov Rusíni (Rutheni) podľa historika, profesora Ivana Popa vzniklo ako definícia konfesionálnej orientácie slovanského obyvateľstva v podhorí Karpát, ktoré prijalo kresťanstvo východnej, byzantskej orientácie v dobe Veľkej Moravy. Podľa niektorých filológov etnonymum Rusín mohlo vzniknúť v dobe prvých kontaktov maďarských kmeňov s karpatskými Slovanmi. Maďari totiž pred príchodom do Dunajskej nížiny žili dlhú dobu v kontakte so Slovanmi východnej Európy a identifikovali ich ako „úrusz“, „orosz“, odvodené od „Rusi“. Tieto pojmy existujú dodnes v jazykoch národov východnej Európy a Strednej Ázie ugrijskej a turskej jazykovej skupiny. Po prechode Karpát sa Maďari stretli s miestnymi Slovanmi a zaznamenali ich jazykovú príbuznosť so Slovanmi východnej Európy. Následné preniesli na nich už známy pojem „orosz“.

Dejiny

Prvé informácie o Rusínoch sú z obdobia vzniku Uhorského kráľovstva. Kráľ Štefan vykonal administratívnu reformu a rozdelil svoju doménu na jednotlivé oblasti komitáty. Niektoré pohraničné  oblasti, ktorým hrozilo vonkajšie nebezpečenstvo, boli spravované ako marky. V Potisí bola zriadená tzv. Ruská/Rusínska marka (marchia Ruthenorum), spravovaná synom kráľa Štefana a následníkom trónu, princom Imrichom. Podľa rusínskeho historika Ivana Popa toto územie bolo vyčlenené pre rusínskych vojakov a ich rodiny, ktoré boli v službách prvých uhorských panovníkov.
Nezávislý štát sa im podarilo získať len na necelý deň, kedy bola dňa 15. marca 1939 vyhlásená Karpatskoukrajinská republika, ktorej prezidentom bol Augustín Vološin. Na Ukrajine (a v minulosti počas komunizmu aj v Česko-Slovensku) existenciu Rusínov neuznávali a považovali ich za Ukrajincov. Dňa 7. marca 2007 Zakarpatská oblastná rada v Užhorode svojim rozhodnutím na území Zakarpatskej oblasti Ukrajiny uznala národnosť Rusín.
Podľa Vladimíra Jancuru, oficiálne Kyjev, na rozdiel od Bratislavy, dodnes neuznal rusínsku národnosť a snahy o jej etablovanie odsudzuje ako tzv. rusínsky separatizmus.

Pôvod

Existuje niekoľko štúdií o genetike Rusínov, ktoré sa snažia nájsť spoločný pôvod s modernými európskymi národmi. Analýza materských línií DNA zistila, že Rusíni majú najvyšší výskyt Haplogroup I (mtDNA) nájdený k tomuto dátumu vo svete. Analýza mtDNA ukázala štatisticky významnú odlišnosť medzi Rusínmi a inými slovanskými národmi.
Matej Bel vo svojich Notíciách v kapitole o zemplínskej župe opisuje Rusínov ako potomkov Sarmatov vyznávajúcich starú vieru a udržiavajúcich pôvodné zvyky.
Acoua

Polohopis

Acoua má rozlohu 13,11 km².

Obyvateľstvo

Acoua má 4622 obyvateľov (2009).
Langeron (Nièvre)

Poloha

Obec má rozlohu 20,26 km². Najvyšší bod je položený 237 m n. m. a najnižší bod 180 m n. m.

Obyvateľstvo

Počet obyvateľov obce je 395 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
La Chapelle-Saint-Aubin

Poloha

Obec má rozlohu 5,93 km². Najvyšší bod je položený 128 m n. m. a najnižší bod 42 m n. m.

Obyvateľstvo

Počet obyvateľov obce je 2 161 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Barbas

Poloha

Obec má rozlohu 7,33 km². Najvyšší bod je položený 318 m n. m. a najnižší bod 257 m n. m.

Obyvateľstvo

Počet obyvateľov obce je 148 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Tokajík

Poloha

Obec sa nachádza v južnej časti Nízkych Beskýd, v trojuholníku medzi obcami Mrázovce, Piskorovce a Vyšný Hrabovec, asi 4 km severovýchodne od vodnej nádrže Veľká Domaša.

Geomorfológia

Obec je súčasťou geomorfologickej oblasti Nízke Beskydy a presnejšie jej geomorfologického celku Ondavská vrchovina.

Dejiny

Prvá písomná zmienka o obci pochádza z roku 1430.

Súčasnosť

V súčasnosti (k 31. 12. 2015) žije v obci 101 obyvateľov.

Pamiatky

V obci sa nachádza múzeum Tokajíckej tragédie, vojnový cintorín a pomník na mieste tragédie severne od obce. Obec si každoročne pripomína 19. november spomienkovým stretnutím a koncertom venovaným pamiatke padlých.
Múzeum Tokajíckej tragédie, resp. pamätná izba bola vybudovaná v roku 1969. Obec však nemala dostatok prostriedkov na jej prevádzkovanie, po 24. rokoch bolo múzeum po rekonštrukcii znovuotvorené dňa 11. mája 2009. Je otvorené od pondelka do piatku od 9.00-12.00. Múzeum je možno navštíviť i mimo otváracích hodín.

Kultúra

V obci sa každoročne začína beh Stropkovská dvadsiatka a taktiež tu pokračuje štafetový beh Mieru, vďaky a svornosti Kalinovo-Banská Bystrica.
Pietricaggio

Poloha

Obec má rozlohu 5,44 km². Najvyšší bod je položený 1 680 m n. m. a najnižší bod 461 m n. m.

Obyvateľstvo

Počet obyvateľov obce je 42 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Arches (Vosges)

Poloha

Obec má rozlohu 17,5 km². Najvyšší bod je položený 521 m n. m. a najnižší bod 335 m n. m.

Obyvateľstvo

Počet obyvateľov obce je 1 706 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Malvières

Poloha

Obec má rozlohu 13,72 km². Najvyšší bod je položený 1 074 m n. m. a najnižší bod 668 m n. m.

Obyvateľstvo

Počet obyvateľov obce je 134 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Osnes

Poloha

Obec má rozlohu 5,89 km². Najvyšší bod je položený 229 m n. m. a najnižší bod 159 m n. m.

Obyvateľstvo

Počet obyvateľov obce je 232 obyvateľov (2009).
Graf vývoja obyvateľstva:
Zdroje: INSEE
Republic P-47 Thunderbolt

Vznik a vývoj

Vyvinutý bol z typu Republic P-43 Lancer, ktorý mal síce slabý motor a nedostatok vybavenia, ale zároveň mal silnú konštrukciu. Stroj dostal vtedy najsilnejší hviezdicový motor Pratt & Whitney R-2800 a výkonný turbokompresor, s ktorým mal potrebný výkon i vo väčších výškach, inštalácia nebola problém, pretože sa s ním počítalo už pre typ P-43. Jeho štvorlistá vrtuľa mala priemer 3,71 m, a tak musel byť použitý vysoký predný podvozok, ktorý sa zaťahoval smerom k trupu. 
Lietadlo prvýkrát vzlietlo 6. mája 1941. Stroj bol silne vyzbrojený a pancierovaný (vrátane samosvorných obalov palivových nádrží), pre svoju hmotnosť a menšiu obratnosť sa však hodil skôr k sprievodu bombardérov alebo pre útoky na pozemné ciele, ako na vzdušné súboje so stíhačmi protivníka. 
V roku 1942 začala sériová výroba a od apríla 1943 sa stroje objavovali nad Európou; ich počet stále stúpal. Lietadlá boli časom vylepšované, predovšetkým ich dolet. Pri verzii P-47D bol pilotov výhľad smerom dozadu zlepšený zavedením kvapkovitého krytu kabíny. Verzií P-47D sa vyrobilo najviac kusov, približne 12 500. Verzia N mala kvôli doletu väčšie krídla, nasadená bola v Pacifiku.
Blaignan

Poloha

Obec má rozlohu 6,83 km². Najvyšší bod je položený 34 m n. m. a najnižší bod 7 m n. m.

Obyvateľstvo

Počet obyvateľov obce je 247 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Nevoľné

Polohopis

Obec sa nachádza 6 kilometrov od Kremnice. Rozprestiera v horskom celku Kremnických vrchov, v nadmorskej výške 704 m n. m..

Dejiny

Prvýkrát sa obec spomína v archívnych dokumentoch v roku 1487. Z roku 1572 sú zachované cenné údaje, urbár obce. V roku 1825 žilo na Nevoľnom okolo 230 osôb.

Ľudová kultúra

V zbierke Slovenského národného múzea v Bratislave sa nachádzajú vôbec najstaršie črpáky z Nevoľného, datované rokom 1820. Jeden z nich predstavuje figurálny motív dvoch tancujúcich alebo zápasiacich mužov, ide o typický črpák stredoslovenského typu.
Monties

Poloha

Obec má rozlohu 10,55 km². Najvyšší bod je položený 335 m n. m. a najnižší bod 218 m n. m.

Obyvateľstvo

Počet obyvateľov obce je 67 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Malatiná

Erb

Erb obce bol vytvorený v roku 1996 s prihliadnutím na ovčiarske tradície v obci a je registrovaný v tejto podobe: v striebornom štíte strieborná pasúca sa ovečka so zlatým rúnom, prekrývajúca zelený vrh s tromi zelenými vyrastajúcimi smrekmi.

Vlajka

Vlajka obce pozostáva z piatich pozdĺžnych pruhov vo farbách zelenej (1/7), bielej (2/7), žltej (1/7), bielej (2/7) a zelenej (1/7). Vlajka má pomer strán 2:3 a ukončená je tromi cípmi, tzn. dvomi zástrihmi, siahajúcimi do tretiny jej listu.
Vierzy

Poloha obce

Vierzy má rozlohu 12,73 km². Najvyšší bod je položený 155 m n. m. a najnižší bod 86 m n. m.

Obyvateľstvo

Vierzy má 429 obyvateľov (2009).
Graf vývoja obyvateľstva:
Zdroje: INSEE
Samuel Babilon

Životopis

Študoval na gymnáziu v Banskej Bystrici, na evanjelickom lýceu v Banskej Štiavnici a v Bratislave, 1832 – 1833 na univerzite v Jene. V rokoch 1831 – 1832 učiteľ v Banskej Bystrici, 1833 – 1835 profesor v Banskej Štiavnici, 1835 – 1837 evanjelický farár v Ľubietovej, 1838 – 1857 učiteľ, od 1839 aj prvý evanjelický farár v Silbaši (Srbsko). Na evanjelickom lýceu v Bratislave 1829 spoluzakladateľ a funkcionár Spoločnosti česko-slovanskej a jej knižnice, v almanachu Plody sboru učenců... (1836) uverejnil báseň Já jen Slovanem budú. Pre spôsob života odporujúci cirkevnej morálke sa v Ľubietovej dostal do sporu s cirkevnou vrchnosťou, z trestu bol preložený na Dolnú zem. V národnostne zmiešanej obci Silbaš bojoval za práva slovenského obyvateľstva, podporoval protestantský patent z 1859, 1863 organizoval cyrilo-metodské oslavy.
Fargues-Saint-Hilaire

Poloha

Obec má rozlohu 7,02 km². Najvyšší bod je položený 88 m n. m. a najnižší bod 17 m n. m.

Obyvateľstvo

Počet obyvateľov obce je 2 731 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Neoidealizmus

Neoidealizmus alebo novoidealizmus je filozofický smer, idealistická reakcia na materializmus a pozitivizmus z konca 19. storočia.
Ludvík Souček

Životopis

Po štúdiách na lekárskej fakulte Karolovej univerzity v Prahe pracoval ako asistent na stomatologickej klinike. Potom vstúpil do Česko-slovenskej ľudovej armády a dva roky strávil v Kórejskej ľudovodemokratickej republike ako vojenský lekár. Neskôr pracoval na ministerstve národnej obrany, v armádnej redakcii Česko-slovenskej televízie a v nakladateľstve Albatros.